Joonatan Rautiola

Joonatan Rautiola (s. 1983 Helsinki) on suomalainen saksofonisti.Joonatan Rautiola XVIII. World Saxophone Congress

Rautiola suoritti opintoja Sibelius-Akatemiassa Pekka Savijoen johdolla. Hän valmistui Pariisin konservatoriosta vuonna 2010 oltuaan siellä Claude Delanglen opiskelijana. Häntä opettivat myös Nicolas Prost, Christian Wirth ja Maurice Bourgue. Rautiola on esiintynyt monien orkesterien, kuten Radion sinfoniaorkesterin, Tapiola Sinfoniettan, Joensuun kaupunginorkesterin, Latvian kansallisen sinfoniaorkesterin, Düsseldorfer Symphonikerin ja Strasbourgin filharmonisen orkesterin solistina. Hän on pitänyt resitaaleja Euroopan ja Aasian kaupungeissa sekä New Yorkin Carnegie Hallissa. Rautiola on soittanut myös Ellipsos-kvartetissa, Uusinta Ensemblessä ja Saksofonikvartetti Aavassa.Biografia  Joonatan Rautiola Hän on erikoistunut moderniin saksofoniohjelmistoon ja kantaesittänyt muiden muassa Tapio Tuomelan, Guillaume Connessonin sekä Olli Virtaperkon konsertot.Joonatan Rautiola, baritone saxophone Ondine Muita säveltäjiä, joiden musiikkia Rautiolan ohjelmistoon on kuulunut, ovat olleet muiden muassa Patrick Marcland, Christian Lauba, Antonin Servière, Pierre Boulez ja Betsy Jolas.

Rautiola on saavuttanut monia kilpailuvoittoja. Vuonna 2002 hän voitti Yleisradion Nuorten solistien kilpailun ja tuli valituksi Suomen edustajaksi Eurovision nuorten muusikoiden kilpailuun.Saksofonisti voitti nuorten solistien Suomen karsinnan Helsingin Sanomat Vuonna 2008 Rautiola voitti Pohjoismaisen puhallinkilpailun OslossaSuomalaiset menestyivät puhallinkilpailussa Oslossa Turun Sanomat, ja vuonna 2010 hän sijoittui neljänneksi suurimmassa klassisessa saksofonikilpailussa eli Kansainvälisessä Adolphe Sax -kilpailussa Belgiassa. Vuonna 2009 hänelle myönnettiin Düsseldorfin kansainvälisessä Aeolus-kilpailussa kolmas palkinto, yleisöpalkinto ja parhaan nykyteoksen esityksen erikoispalkinto.Saksofonisti Joonatan Rautiola palkittiin kolmasti Düsseldorfissa Helsingin Sanomat

Rautiola työskentelee saksofoninsoiton opettajana Sibelius-Akatemiassa. Hän on pitänyt mestarikursseja eri maissa.

 Lähteet 

 Aiheesta muualla 
 Viralliset sivut 

Luokka:Suomalaiset saksofonistit
Luokka:Suomalaiset musiikkipedagogit
Luokka:Vuonna 1983 syntyneet
Luokka:Elävät henkilöt